
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 164 

30 Ιανουάριου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση, συγκρότηση και ορισμός μελών Ευκαιρι¬ 
ακής Επιτροπής, για την επανεξέταση του όλου 
καθεστώτος των (διημέρων) μικρών αποσταγμα- 

τοποιών. 1 

Κατανομή προσωπικού στο Υπουργείο Παιδείας και 
Θρησκευμάτων, Πολιτισμού και Αθλητισμού. 2 


ΑΠΟΦΑΣΕΙ Σ 

Αριθμ. Δ6Α1180481ΕΞ2012 (1) 


*Σύσταση, συγκρότηση και ορισμός μελών Ευκαιρια¬ 
κής Επιτροπής, για την επανεξέταση του όλου καθε¬ 
στώτος των (διημέρων) μικρών αποσταγματοποιών. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 82 του Ν. 2960/2001 (Α' 265) «Εθνικός 
Τελωνειακός Κώδικας». 

β) Της παρ. 5 του άρθρου 5 (Διάκριση οινοπνευματο¬ 
ποιιών, ποτοποιών και λοιπών επιτηδευματιών - Κατερ- 
γαζόμενες πρώτες ύλες) και της παρ. Ε' του άρθρου 
7 (Υποχρεώσεις και δικαιώματα επιτηδευματιών) του 
Ν. 2969/2001 (Α' 281) «Αιθυλική αλκοόλη και αλκοολούχα 
προϊόντα». 

γ) Του άρθρου 89 και 128 του Π.Δ. 284/1988 (Α' 128) 
«Οργανισμός του Υπουργείου Οικονομικών» όπως τρο¬ 
ποποιήθηκε και ισχύει. 

δ) Του Π.Δ. 185/2009 (Α' 213) «Ανασύσταση του Υπουρ¬ 
γείου Οικονομικών, συγχώνευση του Υπουργείου Οικο¬ 
νομίας και Οικονομικών με τα Υπουργεία Ανάπτυξης και 
Εμπορικής Ναυτιλίας, Αιγαίου και Νησιωτικής Πολιτικής 
και μετονομασία του σε «Υπουργείο Οικονομίας, Αντα¬ 
γωνιστικότητας και Ναυτιλίας.» και του Π.Δ. 189/2009 

(Α' 221) «Καθορισμός και ανακατανομή αρμοδιοτήτων 
των Υπουργείων». 

ε) Της υποπαραγράψου Ε2 του άρθρου πρώτου του 
Ν. 4093/2012 (Α' 222) «Εγκριση Μεσοπρόθεσμου Πλαισίου 
Δημοσιονομικής Στρατηγικής 2013 - 2016 - Επείγοντα Μέ¬ 


τρα Εφαρμογής του Ν. 4046/2012 και του Μεσοπρόθεσμου 
Πλαισίου Δημοσιονομικής Στρατηγικής 2013 - 2016». 

στ) Τις διατάξεις του άρθρου 17 του Ν. 3205/2003 
(Α' 297), όπως αντικαταστάθηκε από τις διατάξεις του 
άρθρ. 7 του Ν. 3833/2010 (Α' 40) «Προστασία της εθνικής 
Οικονομίας - Επείγοντα μέτρα για την αντιμετώπιση 
της δημοσιονομικής κρίσης» και του άρθρου 21 του 
Ν. 4024/2011 (Α' 226) «Συνταξιοδοτικές ρυθμίσεις, ενιαίο 
μισθολόγιο-βαθμολόγιο, εργασιακή εφεδρεία και άλλες 
διατάξεις εφαρμογής του μεσοπρόθεσμου πλαισίου δη¬ 
μοσιονομικής στρατηγικής 2012-2015». 

ζ) Του άρθρου 34 του Ν. 1914/1990 (Α' 178), σε συνδυ¬ 
ασμό με τις διατάξεις του άρθρου 13 του Ν. 2346/1995 
(Α' 220). 

η) Του άρθρου 19 του Ν. 1599/1986 (Α' 75), όπως τρο¬ 
ποποιήθηκε και κωδικοποιήθηκε με τις διατάξεις του 
Ν. 2690/1999 (Α' 45). 

2. Το αριθ. 077/609/29.11.2012 έγγραφο της Διεύθυνσης 
Αλκοόλης, Αλκοολούχων Ποτών Οίνου και Ζύθου της Γ ε¬ 
νικής Διεύθυνσης του Γ ενικού Χημείου του Κράτους και 
το επισυναπτόμενο σ’ αυτό αριθ. 30/002/10834/4.12.2012 
έγγραφο της Διεύθυνσης Προσωπικού και Τεχνικής Υπο¬ 
στήριξης της ίδιας Γ ενικής Διεύθυνσης. 

3. Το αριθ. ΔΕΦΚΓ 5045779ΕΞ2012/6.12.2012 έγγραφο 
της Διεύθυνσης Ειδικών Φόρων Κατανάλωσης της Γ ε¬ 
νικής Διεύθυνσης Τελωνείων και Ε.Φ.Κ. 

4. Την αριθ. ΥΠΟΙΚ07927ΕΞ2012 (Β' 2574) απόφαση του 
Πρωθυπουργού και Υπουργού Οικονομικών «Ανάθεση 
αρμοδιοτήτων στον Υφυπουργό Οικονομικών Γεώργιο 
Μαυραγάνη». 

5. Το γεγονός ότι από τις διατάξεις της απόφασης αυ¬ 
τής, προκαλείται δαπάνη, για τους ιδιώτες που συμμετέ¬ 
χουν στην Επιτροπή, η οποία βαρύνει τις πιστώσεις του 
κρατικού προϋπολογισμού και θα καθορισθεί με άλλη 
απόφαση του Υπουργού Οικονομικών, αποφασίζουμε: 

Συνιστούμε στο Υπουργείο Οικονομικών, Ευκαιριακή 
Επιτροπή για την επανεξέταση του όλου καθεστώτος 
των (διημέρων) μικρών αποσταγματοποιών. 

Α. Συγκροτούμε και ορίζουμε τα μέλη της Ευκαιριακής 
Επιτροπής, ως εξής: 

1. Τον Σταύρο Σάμιο του Ιωάννη, με Α.Δ.Τ. ΑΚ 544148, 
υπάλληλο με βαθμό Γ, του κλάδου ΠΕ Χημικών, Προϊ¬ 
στάμενο του Τμήματος Α', ως Πρόεδρο. 

2. Την Αλίβερτη Άρτεμη του Μιχαήλ με Α.Δ.Τ. Σ 681875 
του κλάδου ΠΕ Χημικών, Προϊστάμενη του Τμήματος 
Γ' - Αλκοόλης της Διεύθυνσης Αλκοόλης, Αλκοολούχων 
Ποτών, Οίνου και Ζύθου της Γενικής Διεύθυνσης του 
Γενικού Χημείου του Κράτους, ως μέλος με αναπλη¬ 
ρωτή τον Στέφανο Χατζηγεωργίου του Εμμανουήλ, με 
Α.Δ.Τ. X 077473, υπάλληλο ίδιου βαθμού και κλάδου, που 
υπηρετεί στην ίδια Διεύθυνση. 

3. Την Μαρία Ανδρούτσου του Χαριλάου, με Α.Δ.Τ. 
Ρ 131845, υπάλληλο με βαθμό Β', του κλάδου ΔΕ Τε¬ 
λωνειακών, που υπηρετεί στο Τμήμα Γ' - Φορολογίας 
Αιθυλικής Αλκοόλης και Αλκοολούχων ποτών της Δι¬ 
εύθυνσης Ειδικών Φόρων Κατανάλωσης της Γενικής 
Διεύθυνσης Τελωνείων και Ε.Φ.Κ, ως μέλος, με αναπλη- 
ρώτρια την Βικτωρία Ακριτίδου του Κωνσταντίνου, με 
Α.Δ.Τ. ΑΚ 536286, υπάλληλο με βαθμό Ε' του κλάδου ΠΕ 
Τελωνειακών που υπηρετεί στο ίδιο Τμήμα. 

4. Τον Ευστάθιο Φραγκιαδάκη του Ιωάννη, με Α.Δ.Τ. 
ΑΙ 939525, Πρόεδρο του Συλλόγου Παραδοσιακών Απο- 
σταγματοποιών Τσικουδιάς Ν. Ηρακλείου (ΣΠΑΤΝΗ), ως 
μέλος. 

5. Τον Μιλτιάδη Στεργιούλη του Λάμπρου, με Α.Δ.Τ. 
Σ 890536, Πρόεδρο της Ομοσπονδίας Συλλόγων Αμβυ- 
κούχων Αμπελοκαλλιεργητών Ελλάδος, ως μέλος. 

6. Τον Βασίλειο Παπαγρηγορίου του Κωνσταντίνου, με 
Α.Δ.Τ. X 726580, Πρόεδρο του Συλλόγου Αμπελουργών 
και Αμβυκούχων Αγχιάλου Θεσσαλονίκης, ως μέλος. 

7. Τον Γεώργιο Γωνιωτάκη του Κωνσταντίνου, με Α.Δ.Τ. 
ΑΒ 488735, εκπρόσωπο του Συλλόγου Αμβυκούχων Ν. 
Χανίων, ως μέλος. 

Χρέη Γραμματέα της Επιτροπής, θα εκτελεί το μέλος 
που θα ορίσει ο Πρόεδρος αυτής. 

Έργο της Επιτροπής είναι η μελέτη του όλου καθε¬ 
στώτος των (διημέρων) μικρών αποσταγματοποιών και 
η επανεξέταση αυτού. 

Η Επιτροπή θα συνεδριάζει εντός των ωρών του κα¬ 
νονικού ωραρίου λειτουργίας των δημόσιων υπηρεσι¬ 
ών, στην αίθουσα συσκέψεων του Γ ενικού Χημείου του 
Κράτους, επί της οδού Τσόχα 16 και θα ολοκληρώσει το 
έργο της, εντός δεκαπέντε (15) ημερών από την υπογρα¬ 
φή της παρούσας, οπότε και θα υποβάλλει το πόρισμά 
της στο Γ ραφείο του Υφυπουργού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

*Δημοσιεύθηκε αρχικά στο ΦΕΚ 595/ΥΟΔΔ/31.12.2012. 

Αθήνα, 28 Δεκεμβρίου 2012 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 


Αριθμ. ΔΙΠΠ/Φ.ΕΠ.1/203/30494/1490 (2) 

Κατανομή προσωπικού στο Υπουργείο Παιδείας και 
Θρησκευμάτων, Πολιτισμού και Αθλητισμού. 

Ο ΥΠΟΥΡΓΟΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ 
ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 10 παρ. 2 και 3 και του 
άρθρου 11 παρ. 5 εδάφιο δεύτερο του Ν. 3833/2010 «Προ¬ 
στασία της εθνικής οικονομίας - Επείγοντα μέτρα για 
την αντιμετώπιση της δημοσιονομική κρίσης» (ΦΕΚ 40/ 
Α'/15.3.2010), όπως αναριθμήθηκε με τις διατάξεις του 
άρθρου 3 της παρ. 4 περ. γ του Ν. 3899/2010 «Επείγο¬ 
ντα μέτρα εφαρμογής του προγράμματος στήριξης της 
ελληνικής οικονομίας» (ΦΕΚ 212/Α/17.12.2010). 

2. Το Π.Δ. 65/2011 «Διάσπαση του Υπουργείου Εσωτε¬ 
ρικών, Αποκέντρωσης και Ηλεκτρονικής Διακυβέρνησης 
στα Υπουργεία: 

α) Εσωτερικών και 

β) Διοικητικής Μεταρρύθμισης και Ηλεκτρονικής Δια¬ 
κυβέρνησης» (ΦΕΚ 147/Α'/27.6.2011). 

3. Την αριθμ. ΔΙΠΠ/Φ.ΕΠ1/71/οικ.4573/1.3.2011 (ΦΕΚ 323/Β/ 
1.3.2011) κοινή απόφαση των Υπουργών Εσωτερικών, 
Αποκέντρωσης και Ηλεκτρονικής Διακυβέρνησης και 
Οικονομικών για τον καθορισμό των προτεραιοτήτων 
και των κριτηρίων κατανομής προσωπικού. 

4. Την ανάγκη ορθολογικής κατανομής και αξιοποίη¬ 
σης του μονίμου και με σχέση εργασίας ιδιωτικού δι¬ 
καίου αορίστου χρόνου προσωπικού που διορίζεται ή 
προσλαμβάνεται στους φορείς της παρ. 1 του άρθρου 1 
του Ν. 3812/2009. 

5. Το αριθμ. Φ.117/186/161277/Β2/20.12.2012 έγγραφο του 
Υπουργείου Παιδείας και Θρησκευμάτων Πολιτισμού και 
Αθλητισμού καθώς και το αριθμ. 2/1835ΔΠΓΚ/10.1.2013 
έγγραφο του Γ ενικού Λογιστηρίου του Κράτους. 

6. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

Την κατανομή μίας (1) θέσης για τον διορισμό του Γ. 
Λαζόπουλου σε θέση Επίκουρου Καθηγητή στην Ιατρι¬ 
κή Σχολή του Πανεπιστημίου Κρήτης ώστε να ασκήσει 
καθήκοντα Διευθυντή στην Καρδιοχειρουργική μονάδα 
του Πανεπιστημιακού Νοσοκομείου Ηρακλείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιανουάριου 2013 

Ο ΥΠΟΥΡΓΟΣ 


ΑΝΤΩΝΙΟΣ ΜΑΝΙΤΑΚΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

